text: Kun Esbjerg er sikker på at få superlyntog i Sydjylland
  14 januar 2014 kl. 13.56
  Det er kun København, Aarhus, Odense, Aalborg og Esbjerg, der kan være sikre på nye superlyntog.
  Regeringen, Dansk Folkeparti og Enhedslisten er enige om en aftale om hurtigere tog i Danmark. Men det er kun borgerne i de fem største byer, der kan være sikre på, at superlyntogene stopper hos dem.
  Det har afført kritik fra blandt andre Vejle, Skanderborg og Hobro i Jylland, mens Enhedslisten har krævet, at Ringsted på Sjælland også blev prioriteret.
  - Vi er imødekommet på en række felter. Ringsted er igen i spil som et sted, superlyntogene kan stoppe, siger Henning Hyllested, trafikordfører fra Enhedslisten.
  